אייסה באטרפילד

אייסה מקסוול ת'ורנטון פאר באטרפילד (באנגלית: Asa Maxwell Thornton Farr Butterfield; בעברית נקרא גם אסא בטרפילד; נולד ב-1 באפריל 1997) הוא שחקן קולנוע אנגלי. התפרסם בתור הילד הוגו קברה בסרטו של מרטין סקורסזה "הוגו", הילד ברונו בסרט דרמת השואה "הנער בפיג'מת הפסים", הילד אנדר בסרט "המשחק של אנדר", והנער אוטיס בסדרת הנעורים "חינוך מיני" מבית Netflix. באטרפילד נולד במחוז איזלינגטון שבלונדון למשפחה נוצרית. הוא למד בבית הספר לאמנויות Stoke Newington, והחל לשחק בגיל שבע בתיאטרון שחקני הנוער המקומי. בגיל 9 התפרסם בקומדיית הפעולה הבריטית "הבן של רמבו" ובדרמה הטלוויזיונית "אחרי תומאס". ב-2008 שיחק את התפקיד הראשי בדרמת השואה הספרותית "הנער בפיג'מת הפסים" בתור הילד הגרמני ברונו, בנו של קצין האס אס הממונה על מחנה השמדה. במהלך הסרט מנהל ברונו ידידות יוצאת דופן עם אסיר יהודי בן גילו בשם שמואל. בנוסף שיחק בסדרה הבריטית "מרלין" בתפקיד הדרואיד הצעיר מורדרד. ב-2010 הופיע בפנטזיות "איש הזאב" בתור הדמות הצעירה של בן טלבוט ו"נני מקפי 2: הקסם חוזר" בתור נורמן בנה של איזבל גרין (מגי ג'ילנהול). בסוף שנת 2011 שיחק באטרפילד בתפקיד הראשי של הילד הוגו קברה בסרט ההרפתקאות התלת־ממדי זוכה 5 פרסי האוסקר של מרטין סקורסזה "הוגו". בשנת 2012, הצטלם לעיבוד הקולנועי לספרו של אורסון סקוט קארד, "המשחק של אנדר", אשר יצא לאקרנים בסוף 2013. ב-2016 הופיע בסרטו של טים ברטון "המעון של מיס פרגרין לילדים משונים" בתפקיד הראשי בסרט גילם ילד בשם ג'ייקוב. ב-2017 שיחק בתפקיד ראשי בסרט ההרפתקאות "המקום בינינו" שם גילם את גרדנר אליוט, בן האנוש הראשון שנולד במאדים. הוא התמודד מול צ'ארלי פלאמר, צ'ארלי רואו וטום הולנד על התפקיד הראשי של ספיידרמן בסרט "ספיידרמן: השיבה הביתה" משנת 2017. את התפקיד קיבל בסופו של דבר הולנד. ב-2018 כיכב בסרט המדע בדיוני האמריקאי "Time Freak" לצד סופי טרנר. בשנת 2019 החל לשחק בתפקיד הראשי בסדרה הקומית "חינוך מיני" ברשת נטפליקס, שם הוא מגלם את אוטיס מילבורן. באוקטובר 2023 ובדצמבר 2023 באטרפילד גינה ברשתות שלו את מדינת ישראל, במהלך מלחמת חרבות ברזל. הוא אף פרסם במדיה החברתית שלו פוסטים שמתעלמים מהטבח והאונס של חמאס נגד יהודיות ויהודים כשבו בעת, באטרפילד מתח ביקורת נוקבת על פעולות צה"ל ברצועת עזה: ”לא-יכול להצדיק הרג כזה של פלסטינים שמשלמים את המחיר על פשע שלא ביצעו”. באוגוסט 2024, פורסם כי באטרפילד לוהק לסדרה חדשה של נטפליקס בשם "Out of the Dust". מדובר במותחן פסיכולוגי המתרחש בתוך כת נוצרית שמרנית. באטרפילד יגלם את דמותו של אדם. מדיה וקבצים בנושא אייסה באטרפילד בוויקישיתוף אייסה באטרפילד, ברשת החברתית פייסבוק אייסה באטרפילד, ברשת החברתית אקס (טוויטר) אייסה באטרפילד, ברשת החברתית אינסטגרם אייסה באטרפילד, במסד הנתונים הקולנועיים IMDb (באנגלית) אייסה באטרפילד, באתר AllMovie (באנגלית) אייסה באטרפילד, באתר Rotten Tomatoes (באנגלית) אייסה באטרפילד, באתר Metacritic (באנגלית) אייסה באטרפילד, במסד הנתונים הקולנועיים KinoPoisk (ברוסית) דודי כספי, לוס אנג'לס‏, "משחקי וידאו גורמים לאלימות? בולשיט!": אסא באטרפילד כוכב "המשחק של אנדר" בראיון, באתר וואלה, 29 באוקטובר 2013 דודי כספי, לוס אנג'לס, "אורח ממאדים? לארסנל": ריאיון עם אסא באטרפילד, באתר ישראל היום, 1 בפברואר 2017 הערב חצי גמר גביע אירופה: צרפת מול פורטוגל, באתר וואלה, 28 ביוני 2000 Kit, Borys (30 במאי 2015). "Spider-Man Hopefuls Screen-Test in Atlanta as Marvel Decision Nears (Exclusive)". The Hollywood Reporter. נבדק ב-9 באוגוסט 2015. {{cite news}}: (עזרה) Parrish, Robin (12 ביוני 2015). "Rumor Says Marvel And Sony Are Arguing Over Their New Spider-Man — And Asa Butterfield's Out". Tech Times. נבדק ב-23 באפריל 2018. {{cite web}}: (עזרה) "Charlie Plummer Is In The Money..." Pressreader. טוטאל פילם. נבדק ב-23 באפריל 2018. {{cite web}}: (עזרה) "Sony Pictures and Marvel Studios Find Their 'Spider-Man' Star and Director". marvel.com. 23 ביוני 2015. נבדק ב-9 באוגוסט 2015. {{cite news}}: (עזרה) אלון פרוכטר, הערכת מצב: מי בעדנו, מי נגדנו - ומי עדיין שותקים?, באתר כאן – תאגיד השידור הישראלי, 23 בדצמבר 2023 כרמל שטרן, ‏מי איתנו, מי נגדנו, באתר ‏מאקו‏, 19 באוקטובר 2023 K. J. Yossman, Asa Butterfield, Molly Windsor, Fra Fee, Siobhan Finneran and Christopher Eccleston Set for Netflix Series ‘Out of the Dust’ (EXCLUSIVE), Variety, ‏2024-08-27 (באנגלית אמריקאית)